pythainlp/thai-wiki-dataset-v4 huggingface dataset:
กีมูไนนู

กีมูไนนู (kim-un-aynu) หรืออาจอ่านว่า กีมุนไอนู  แปลว่า "มนุษย์บนภูเขา" (กิม=ภูเขา, อุน=อยู่, ไอนู=มนุษย์) เป็นโยไกในตำนานของชาวไอนุ
ภาพรวม.
ตามตำนานที่สืบทอดมาในเทือกเขาไดเซ็ตสึซังของฮกไกโด มีดินแดนบนเนินเขาที่อยู่ลึกลงไปในแม่น้ำอิชิการิซึ่งผู้คนได้รับคำสั่งไม่ให้ค้างคืนเพราะกลัวอันตรายจากกีมูไนนู ว่ากันว่ากีมูไนนูมีความว่องไวและแข็งแกร่งมาก มันสามารถไล่ตามได้แม้แต่หมี และจะจับมาฆ่าทิ้ง แต่ถ้าจุดบุหรี่แล้วยื่นให้มันจะไม่ฆ่าคน
กีมูไนนูชอบบุหรี่ หากสูบบุหรี่บนภูเขากีมูไนนูก็จะมาหา แต่ถ้าหยิบบุหรี่ขึ้นมาแล้วพูดว่า "ขอมอบให้กับเทพเจ้าแห่งภูเขา" ก็จะไม่ได้รับอันตราย
วอลเลย์บอลหญิงชิงแชมป์แอฟริกา 2023

วอลเลย์บอลหญิงชิงแชมป์แอฟริกา 2023  เป็นการแข่งขันครั้งที่ 21 ของวอลเลย์บอลหญิงชิงแชมป์แอฟริกา จัดขึ้นโดยสมาพันธ์วอลเลย์บอลแอฟริกา ซึ่งมีกำหนดจัดขึ้นที่ยาอุนเด ประเทศแคเมอรูน ระหว่างวันที่ 16–24 สิงหาคม ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2025 ในฐานะตัวแทนทวีปแอฟริกา
การแบ่งกลุ่ม.
ผลการจับสลากการแบ่งกลุ่มได้รับการประกาศเมื่อวันที่ 16 สิงหาคม ค.ศ. 2023
อันดับการแข่งขัน.
<templatestyles src="Col-begin/styles.css"/>
รถกอล์ฟ

รถกอล์ฟ  เป็นยานพาหนะขนาดเล็กติดเครื่องยนต์ที่เดิมออกแบบมาเพื่อโดยสารนักกีฬากอล์ฟสองคนและไม้กอล์ฟไปรอบ ๆ สนามกอล์ฟเพื่อให้ใช้แรงน้อยกว่าการเดิน เมื่อเวลาผ่านไป ได้มีการเปิดตัวรถกอล์ฟรูปแบบต่าง ๆ ที่สามารถโดยสารคนได้มากขึ้น มีคุณสมบัติอรรถประโยชน์เพิ่มเติม หรือได้รับการรับรองว่าเป็นยานพาหนะความเร็วต่ำที่ถูกกฎหมายสำหรับใช้บนท้องถนน 
รถกอล์ฟแบบดั้งเดิมสามารถโดยสารนักกีฬากอล์ฟสองคนและไม้กอล์ฟได้ โดยทั่วมีความกว้างประมาณ ยาวประมาณ และสูงประมาณ มีน้ำหนักระหว่าง และสามารถเร่งความเร็วสูงสุดได้ถึงประมาณ ราคาของรถกอล์ฟอยู่ในช่วงตั้งแต่ต่ำกว่า 1,000 ดอลลาร์สหรัฐไปจนถึงมากกว่า 20,000 ดอลลาร์สหรัฐต่อคันขึ้นกับการติดตั้ง
นีโคไล ยูเดนิช

นีโคไล นีโคลาเยวิช ยูเดนิช (30 กรกฎาคม [ตามปฎิทินเก่า: 18 กรกฎาคม] ค.ศ. 1862 – 5 ตุลาคม ค.ศ. 1933) เป็นผู้บัญชาการทหารแห่งกองทัพจักรวรรดิรัสเซียในช่วงสงครามโลกครั้งที่หนึ่ง ทั้งยังเป็นผู้นำของขบวนการขาวต่อต้านคอมมิวนิสต์ในรัสเซียตะวันตกเฉียงเหนือระหว่างสงครามกลางเมือง
สถานีวิทยุและโทรทัศน์ปักกิ่ง

สถานีวิทยุและโทรทัศน์ปักกิ่ง (อังกฤษ: Beijing Radio and Television Station: BRTV; จีน: 北京广播电视台) เดิมชื่อ เครือข่ายสื่อปักกิ่ง (Beijing Media Network: BMN) เป็นเครือข่ายโทรทัศน์ของรัฐในประเทศจีน ออกอากาศจากกรุงปักกิ่ง และออกอากาศเฉพาะภาษาจีนเท่านั้น ทางวิทยุ AM, FM, วิทยุเคเบิล FM, วิทยุดิจิทัล, ทีวีดิจิทัล และออนไลน์
เครือข่ายสื่อปักกิ่งก่อตั้งขึ้นเมื่อวันที่ 16 พฤษภาคม พ.ศ. 2522 ครอบคลุมจีน ทวีปเอเชียและอเมริกาเหนือ ในขณะนั้นสถานีวิทยุโทรทัศน์กลางแห่งประเทศจีนยังใช้ชื่อว่าสถานีโทรทัศน์ปักกิ่งอยู่ ระหว่างปี พ.ศ. 2501-2521
คิงแอนด์บัลลูน

คิงแอนด์บัลลูน  เป็นวิดีโอเกมอาร์เคดแบบเกมยิงที่ตายตัวซึ่งวางจำหน่ายโดยบริษัทนัมโคใน ค.ศ. 1980 และได้อนุญาตต่อเกมแพลนสำหรับการผลิตและจำหน่ายในสหรัฐ เกมดังกล่าวเดินเครื่องในฮาร์ดแวร์นัมโคกาแล็กเซียน ซึ่งใช้ไมโครโพรเซสเซอร์แซด80 เพื่อขับเคลื่อนการแปลงสัญญาณดิจิทัลเป็นสัญญาณแอนะล็อกสำหรับเสียงพูด โดยเป็นหนึ่งในเกมแรกที่มีการสังเคราะห์เสียง ส่วนพอร์ตเอ็มเอสเอกซ์ได้รับการเปิดตัวที่ประเทศญี่ปุ่นใน ค.ศ. 1984
รูปแบบการเล่น.
ผู้เล่นควบคุมชายชุดเขียวสองคนร่วมกับปืนใหญ่สีส้ม ซึ่งประจำการอยู่ที่เชิงเทินของปราสาท โดยยิงใส่กองบัลลูนอากาศร้อน ด้านล่างของปืนใหญ่ พระราชาเคลื่อนพระวรกายไปมาบนพื้นอย่างช้า ๆ ขณะที่เหล่าบัลลูนยิงตอบโต้กลับและพุ่งเข้าหาพระองค์ หากบัลลูนตกถึงพื้น มันจะตั้งอยู่ที่นั่นจนกว่าพระราชาจะทรงพระดำเนินมา เมื่อถึงเวลานั้นบัลลูนดังกล่าวก็จะลอยขึ้นไปพร้อมกับพระองค์ จากนั้นผู้เล่นจะต้องยิงบัลลูนเพื่อปลดปล่อยพระราชาซึ่งจะทรงกระโดดร่มลงสู่พื้นอย่างปลอดภัย ในบางครั้ง เหล่าบัลลูนลงพื้นมากกว่าสองลูกสามารถรวมกันเป็นบัลลูนขนาดใหญ่ลูกเดียว ซึ่งจะให้คะแนนพิเศษและแยกออกจากกันเมื่อถูกโจมตี
ปืนใหญ่ถูกทำลายจากการชนกับบัลลูนหรือการยิงของพวกมัน แต่ถูกแทนที่ด้วยความล่าช้าชั่วขณะโดยไม่มีผลกระทบต่อจำนวนชีวิตที่เหลืออยู่ ซึ่งเมื่อใดก็ตามที่บัลลูนนำพระราชาออกจากด้านบนของหน้าจอจะสูญเสียไปหนึ่งชีวิต และเกมจะจบลงเมื่อสูญเสียทุกชีวิตไป
เช่นเดียวกับเกม"กาแล็กเซียน" จำนวนยกจะหยุดเพิ่มขึ้นที่ยก 48
เสียง.
พระราชาตรัสเมื่อพระองค์ถูกจับว่า "เฮลป์!" ("ช่วยด้วย!"), ตรัสเมื่อได้รับการช่วยเหลือว่า "แทงกิว" ("ขอบคุณ") และตรัสเมื่อพระองค์ถูกพาพระองค์ไปว่า "บ๊ายบาย!" ("ลาก่อน!") ส่วนบรรดาบัลลูนมีเสียงหึ่ง ๆ แบบเดียวกับบรรดาเอเลียนจากเกม"กาแล็กเซียน"ที่ได้รับการเปิดตัวเมื่อปีก่อนหน้า และการยิงของปืนใหญ่ก็มีเสียงเดียวกันกับเสียงยานของผู้เล่น (ที่ชื่อ "กาแล็กซิป") จากเกมเดียวกันนี้
ทั้งนี้ ในเกมเวอร์ชันภาษาญี่ปุ่นดั้งเดิม พระราชาตรัสภาษาอังกฤษด้วยสำเนียงภาษาญี่ปุ่นขนาดหนัก โดยตรัสว่า "เฮรูปุ" ("เฮลป์!"), "ซังกีว" ("แทงกิว") และ "ไบไบ" ("บ๊ายบาย!") ซึ่งเกมเวอร์ชันสหรัฐมีพระสุรเสียงของพระราชาที่แตกต่างกันออกไปโดยไม่มีสำเนียงภาษาญี่ปุ่น
สิ่งสืบเนื่อง.
"คิงแอนด์บัลลูน"ได้รับการนำเสนอใน"นัมโคมิวเซียมอันคอร์"สำหรับเพลย์สเตชัน ซึ่งเป็นเวอร์ชันภาษาญี่ปุ่นเท่านั้น และเกมนี้ได้รับการเปิดตัวคอนโซลทวีปอเมริกาเหนือใน"นัมโคมิวเซียมแบตเทิลคอลเลกชัน"สำหรับเพลย์สเตชัน พอร์เทเบิล ซึ่งผู้เล่นสามารถเลือกเสียงของราชา (เวอร์ชันภาษาญี่ปุ่นดั้งเดิม หรือเวอร์ชันสหรัฐที่เปิดตัวภายหลัง) หลังจากปลดล็อกการตั้งค่าเกี่ยวกับความชื่นชอบ นอกจากนี้ เกมดังกล่าวยังปรากฏใน"นัมโคมิวเซียมเวอร์ชวลอาร์เคด" สำหรับเอกซ์บอกซ์ 360 และ"นัมโคมิวเซียมเมกามิกซ์"สำหรับวี
วอลเลย์บอลชายทีมชาติบริเตนใหญ่

วอลเลย์บอลชายทีมชาติบริเตนใหญ่  เป็นทีมชาติของบริเตนใหญ่ ทีมนี้ได้รับการบริหารโดยสหพันธ์วอลเลย์บอลบริเตนใหญ่ และเป็นส่วนหนึ่งในการแข่งขันวอลเลย์บอลระดับนานาชาติ
รางวัล.
<templatestyles src="Col-begin/styles.css"/>
แผ่นดินไหวนอกชายฝั่งซันริกุ

แผ่นดินไหวนอกชายฝั่งซันริกุ เป็นคำทั่วไปที่ใช้เรียกเหตุการณ์แผ่นดินไหวที่เกิดขึ้นบริเวณชายฝั่งซันริกุ ในภูมิภาคโทโฮกุ ของประเทศญี่ปุ่น ชายฝั่งซันริกุเป็นคำที่ใช้สื่อถึงพื้นที่ชายฝั่งของจังหวัดอาโอโมริ จังหวัดอิวาเตะ และจังหวัดมิยางิ 
ชายฝั่งซันริกุมีลักษณะชายฝั่งแบบริอาซึ่งมีเวิ้งอ่าวคดเคี้ยวมีแนวโน้มที่จะขยายการทำลายล้างของคลื่นสึนามิได้มากขึ้น ดั่งที่เกิดขึ้นจากแผ่นดินไหวและคลื่นสึนามิในโทโฮกุ พ.ศ. 2554 ที่ก่อให้เกิดสึนามิสูงมากกว่า 10 เมตรทำลายล้างเมืองตามชายฝั่งซันริกุ 
ประวัติ.
ชายฝั่งซันริกุมีประวัติการเกิดแผ่นดินไหวที่สำคัญและได้รับการบันทึกไว้เป็นอย่างดี แผ่นดินไหวครั้งใหญ่ในศตวรรษที่ 19 ทำให้มีผู้เสียชีวิตมากกว่า 20,000 คน และเกิดขึ้นอีกครั้งในศตวรรษที่ 20 ทำให้มีผู้เสียชีวิตอีกหลายพันคน กิจกรรมการเกิดแผ่นดินไหวยังคงเกิดขึ้นต่อไปในศตวรรษที่ 21
รายชื่อการเกิดสึนามิและแผ่นดินไหว.
สมัยเก่า.
จากหลักฐานทางธรณีวิทยามีคลื่นสึนามิขนาดยักษ์ที่พัดเข้าถล่มชายฝั่งแห่งนี้ในช่วงประมาณ 6,000 ปี ที่ผ่านมาได้แก่ 
กลไกการเกิดแผ่นดินไหว.
แผ่นแปซิฟิกเกิดจากลิโทสเฟียร์ (เปลือกโลกสมุทร) ที่มุดตัวลงใต้แผ่นโอค็อตสค์ตามร่องมุดตัวซึ่งอยู่นอกชายฝั่งทางตะวันออกเฉียงเหนือของญี่ปุ่น ด้วยอัตรา 8 ถึง 9 เซนติเมตร (3.1 ถึง 3.5 นิ้ว) ต่อปี ซึ่งมีการมุดตัวลงใต้เกาะฮนชูและปล่อยพลังงานจำนวนมหาศาลออกมา การเคลื่อนตัวจะดึงแผ่นเปลือกโลกข้างบนให้มุดตัวลงมาจนกระทั่งเกิดความเค้นสะสมมากพอที่จะทำให้เกิดแผ่นดินไหว 
แผ่นดินไหวขนาดใหญ่ในภูมิภาคซันริกุสามารถเกิดได้ยาวเป็นร้อยกิโลเมตร แผ่นดินไหวทั่วไปหากจะเกิดแบบนี้ได้รอยเลื่อนจะต้องตรงและยาวพอ แต่ร่องลึกบาดาลญี่ปุ่นไม่เป็นเช่นนั้น
การลอบสังหารมหาตมา คานธี

มหาตมา คานธี ถูกลอบสังหารเมื่อวันที่ 30 มกราคม 1948 สิริอายุ 78 ปี ภายในพื้นที่ของบ้านพิรลา (ปัจจุบันคือคานธีสมฤตี) แมนชั่นขนาดใหญ่ในนิวเดลี ผู้ก่อเหตุคือนถูราม โคฑเส ชายวรรณะจิตปวันพรหมิณจากปูเณ นักลัทธิชาตินิยมฮินดู, สมาชิกราษฏรียสวยัมเสวักสงฆ์ (RSS) กองกำลังกึ่งกองทัพขวาจัดฮินดู และสมาชิกฮินดูมหาสภา โคฑเสมองว่าคานธีให้ความช่วยเหลือแก่ปากีสถานมากเกินไปในระหว่างการแบ่งอินเดียซึ่งเกิดขึ้นหนึ่งปีก่อนหน้า 
ตามคำบอกเล่าของผู้อยู่ในเหตุการณ์ เมื่อเวลาราว 17 นาฬิกาเศษ คานธีเดินมาถึงบนสุดของขั้นบันไดที่นำพาไปสู่สวนยกระดับด้านหลังบ้านพิรลาที่ซึ่งเขาจัดการพบปะสวดภาวนาระหว่างศาสนาทุกเย็น ขณะที่คานธีกำลังเดินลงจากปะรำพิธี โคฑเสก้าวท้าวออกมาจากฝูงชน กั้นทางเดินของคานธี ยิงปืนสามนัดใส่ที่อกและท้องของคานธีระยะเผาขน คานธีล้มตัวลงกับพื้นและถูกขนส่งตัวกลับเข้าไปยังห้องในบ้านพิรลา ที่ซึ่งผู้แทนได้ออกมาแจ้งข่าวการเสียชีวิตไม่นานหลังจากนั้น
โคฑเสถูกจับกุมโดยสมาชิกของฝูงชนทันที ในจำนวนนี้มีรายงานอยู่ทั่วไปว่ารวมถึงเฮอร์เบิร์ต เรเนอร์ จูเนียร์ ผู้ช่วยกงสุลสหรัฐประจำเดลี ก่อนจะถูกนำตัวส่งแก่ตำรวจ การพิจารณาคดีเริ่มต้นในเดือนพฤษภาคม 1948 ที่ป้อมแดงในเดลี โดยโคฑเสเป็นจำเลยเอก, นารายัณ อาปเต และผู้สมรู้ร่วมคิดอื่นอีก 6 คนเป็นจำเลยร่วม การดำเนินคดีถูกบังคับให้เป็นไปอย่างรวดเร็ว ความเร่งรีบนี้บางทีว่าเป็นผลมาจากรัฐมนตรีมหาดไทย สรทาร วัลลภภาอี ปเฏล ซึ่งมีประสงค์ให้ "ป้องกันการตรวจสอบโดยละเอียดถึงความล้มเหลวในการป้องกันการลอบสังหารนี้" โคฑเสและอาปเตถูกตัดสินโทษประหารชีวิตในวันที่ 8 พฤศจิกายน 1949 แม้จะมีอุทธรณ์ให้ลดหย่อนโทษโดยบุตรสองคนของคานธี มณีลาล และ รามทาส คานธี แต่ถูกนายกรัฐมนตรี ชวาหัรลาล เนห์รู, รองนายกรัฐมนตรี วัลลภภาอี ปเฏล และผู้ว่าการจักรพรรดิ ราชโคปาลจารี ปฏิเสธ โคฑเสและอาปเตถูกประหารชีวิตด้วยการแขวนคอในเรือนจำอัมพาละเมื่อ 15 พฤศจิกายน 1949
ราชฆาฏ

ราชฆาฏ (อักษรโรมัน: Raj Ghat) หรือ ราชฆาฏสมาธิปริสร (ราชฆาฏและอนุสรณ์ไว้ศพโดยรอบ) เป็นหมู่อนุสรณ์ไว้ศพ ในเดลี ประเทศอินเดีย อนุสรณ์แรกสุดตั้งขึ้นแด่มหาตมา คานธี โดยเป็นปะรำหินอ่อนดำยกระดับเหนือจุดที่เผาศพคานธี ตั้งขึ้นเมื่อ 31 มกราคม 1948 และที่ปลายฝั่งหนึ่งมีเปลวเพลิงนิรันดร์ คำว่า "ราชฆาฏ" แปลโดยง่ายได้ว่า "บันไดหลวง" โดยคำว่า "ฆาฏ" หรือบันไดในที่นี้หมายถึงว่าพื้นที่นี้ต้องไต่บันไดขึ้นมาจากริมฝั่งแม่น้ำยมุนา 
รายนามอนุสรณ์.
นับตั้งแต่การตั้งอนุสรณ์แรกในราชฆาฏแด่มหาตมา คานธี ได้มีการขยับขยายเพื่อตั้งอนุสรณ์ไว้ศพ (สมาธิ) ของผู้นำอีกหลายคนในพื้นที่ราชฆาฏ ภูมิทัศน์และการออกแบบของพื้นที่เดิมที่เป็นแบบแปลนของอัลลอก เพอร์ศี-แลงคัสเตอร์ (Alick Percy-Lancaster) ผู้กำกับการกิจการพืชสวนของรัฐบาลอินเดีย
รายนามอนุสรณ์ 18 จุดสำหรับผู้นำ 18 คนของอินเดียที่อยู่ที่ราชฆาฏ ได้แก่
ข้าวจี่ปาเต

ข้าวจี่ปาเต หรือ เข้าจี่ปาเต  เป็นแซนด์วิชที่ทำจากบาแก็ตของประเทศลาว มีลักษณะเดียวกันกับบั๊ญหมี่ของประเทศเวียดนาม และนมปังของประเทศกัมพูชา โดยบาแก็ตถูกนำเข้ามาสู่ลาวในช่วงที่ตกเป็นอาณานิคมของฝรั่งเศส นับเป็นอาหารลาวที่ชื่อเสียง สามารถพบได้ทั่วไปในประเทศลาว
ตัวแซนด์วิชทำจากบาแก็ตผ่าตามยาว ทาด้วยปาเตตับหมูเป็นชั้นหนา สอดไส้ด้วยหมูสับ ไส้อั่ว เส้นมะละกอ แคร์รอต หอมแดง (หรือหอมหัวใหญ่) แตงกวา ผักชี บ้างก็ใส่ซอสพริกหรือแจ่วบองเพื่อเสริมรส
นมปัง

นมปัง, นุมปัง, น็อมปัง หรือ น็อมบัง ("นํบุัง") เป็นบาแก็ตขนาดสั้นผ่ากลางสอดไส้ต่าง ๆ ของประเทศกัมพูชา มีลักษณะคล้ายกับแซนด์วิชเรือดำน้ำ อีกทั้งยังเป็นอาหารแบบเดียวกันกับบั๊ญหมี่ของประเทศเวียดนาม และข้าวจี่ปาเตของประเทศลาว
บาแก็ตถูกนำเข้ามาสู่ประเทศกัมพูชา ในช่วงที่กัมพูชาตกเป็นอาณานิคมของประเทศฝรั่งเศส สามารถพบนมปังได้ทั่วไปในกัมพูชา และสามารถพบนมปังตามหลักแหล่งที่ชาวเขมรอพยพไปตั้งถิ่นฐาน เช่น นิวยอร์ก วอชิงตัน ดี.ซี. บอสตัน และเมลเบิร์น
ความหลากหลาย.
นมปังมีหลายรูปแบบ ดังนี้
หวัง เย่ผิง

หวัง เย่ผิง (12 กุมภาพันธ์ พ.ศ. 2471 –) เป็นอดีตสุภาพสตรีหมายเลขหนึ่งของเจียง เจ๋อหมิน อดีตเลขาธิการพรรคคอมมิวนิสต์จีนและประธานาธิบดีสาธารณรัฐประชาชนจีนคนที่ 3 เธอเป็นชาวเมืองหยางโจว มณฑลเจียงซู
ประวัติ.
หวัง เย่ผิง เกิดเมื่อวันที่ 12 กุมภาพันธ์ พ.ศ. 2471 ในเมืองหยางโจว และเติบโตที่เซี่ยงไฮ้ในสาธารณรัฐจีน สำเร็จการศึกษาจากสถาบันภาษาต่างประเทศเซี่ยงไฮ้ เอกภาษาต่างประเทศ เธอมีลูกชายสองคนคือ เจียง เหมียนเหิง (江绵恒) เกิดในปี พ.ศ. 2494 และเจียง เหมียนคัง (江绵康) เกิดในปี พ.ศ. 2499
โรงพยาบาลบางมด

โรงพยาบาลบางมด เป็นโรงพยาบาลทั่วไปขนาดใหญ่ขนาด 400 เตียงที่ให้บริการรักษาโรค เช่น สูตินรีเวช ศัลยกรรมกระดูก ศัลยกรรมทั่วไป กุมารเวช 24 ชั่วโมง และอายุรกรรม ฯลฯ ตั้งอยู่เลขที่ 747 ถนนพระรามที่ 2 แขวงบางมด เขตจอมทอง กรุงเทพมหานคร บนเนื้อที่ประมาณ 2 ไร่
โรงพยาบาลบางมดเป็นโรงพยาบาลเอกชนแห่งแรกบนถนนพระรามที่ 2 โดยเริ่มต้นจากการเป็นคลินิก ขยายเป็นโพลิคลินิก ขยายเป็นโรงพยาบาลขนาด 50 เตียงเมื่อ พ.ศ. 2526 ขยายขนาด 100 เตียงและตั้งขึ้นเป็นโรงพยาบาลเมื่อวันที่ 11 กรกฏาคม พ.ศ. 2531 โดยจดทะเบียนเป็นนิติบุคคลในนาม บริษัท โรงพยาบาลบางมด จำกัด เมื่อ พ.ศ. 2552 ได้ปรับเปลี่ยน โรงพยาบาลเป็นขนาด 203 เตียงตามสำนักสถานพยาบาลและกองประกอบโรคศิลปะ จนขยายขนาดเป็น 400 เตียง ตามลำดับ ต่อมาเมื่อ พ.ศ. 2565 มีโครงการโรงพยาบาลศัลยกรรมความงามภายใต้ชื่อ Bangmod Aesthetic & Wellness Hospital กำหนดบริการในปี พ.ศ. 2569 ตั้งในพื้นที่เดียวกับโรงพยาบาลบางมด
สำอางค์ เลิศถวิล

สำอางค์ เลิศถวิล (พ.ศ. 2467 – 30 กันยายน พ.ศ. 2540) เป็นนักดนตรีและนักร้องเพลงพื้นบ้านภาคกลางของประเทศไทย เชี่ยวชาญในเรื่องเพลงขอทานและลำตัด นอกจากนี้ยังเชี่ยวชาญการเล่นเครื่องดนตรีพื้นบ้านอย่างโทน ฉิ่ง ฉาบ เป็นต้น เธอเป็นแรงบันดาลใจให้ยืนยง โอภากุล นักร้องนำวงดนตรีเพื่อชีวิตคาราบาว สำหรับเพลง "ยายสำอาง" ซึ่งเป็นหนึ่งในเพลงที่มีชื่อเสียงของวง
ประวัติ.
สำอางค์เกิดเมื่อราว พ.ศ. 2467 ที่อำเภออัมพวา จังหวัดสมุทรสงคราม ในครอบครัวชาวจีนอพยพ บิดามารดาได้ทอดทิ้งเธอไว้ที่วัดบางน้อยตั้งแต่แรกเกิดเนื่องจากยึดถือคติความเชื่อแบบจีนในเรื่องของการมีบุตร ต่อมาสองสามีภรรยาที่เป็นวณิพกรับเธอไปเลี้ยงเป็นบุตรบุญธรรม
ด้วยสุขภาพที่ไม่แข็งแรง และฐานะยากจนโดยไม่ได้รับการรักษา ทำให้เธอตาบอดตั้งแต่อายุ 4 ปี เธอได้รับการถ่ายทอดวิชาเพลงขอทานจากบิดามารดาบุญธรรม และตระเวนร้องเพลงขอทานตามงานวัดรวมถึงงานรื่นเริงในหลายโอกาส จนมีความเชี่ยวชาญในเรื่องของเพลงขอทานซึ่งเป็นดนตรีพื้นบ้านทางภาคกลางที่พัฒนามาจากลำตัด และมีเนื้อหาส่วนใหญ่เกี่ยวกับนิทานชาดก หรือนิทานพื้นบ้านในภาคกลาง สำอางมีน้ำเสียงการร้องที่เป็นเอกลักษณ์ สามารถร้องทั้งในแนวสนุกสนานและแนวเศร้า รวมทั้งยังเชี่ยวชาญในการเล่นเครื่องดนตรีอย่างโทน ฉิ่ง ฉาบ เป็นต้น
ในปี พ.ศ. 2525 เธอตระเวนร้องเพลงขอทานอยู่บริเวณบ้านของอภัย นาคคง อาจารย์ประจำวิทยาลัยเพาะช่าง จนความทราบไปถึงเอนก นาวิกมูล เรื่องราวของเธอจึงถูกบันทึกไว้ในหนังสือ "อยู่อย่างชาวสยาม" และยังถูกเชิญให้ไปแสดงการร้องเพลงขอทานและลำตัดที่ศูนย์สังคีตศิลป์ ธนาคารกรุงเทพ โดยได้มีโอกาสรวมงานกับหวังเต๊ะ ซึ่งเป็นนักร้องแนวลำตัดที่มีชื่อเสียงท่านหนึ่ง
เธอเสียชีวิตอย่างสงบในวันที่ 30 กันยายน พ.ศ. 2540 ที่กระท่อมหลังเล็กส่วนตัวริมคลองภาษีเจริญ สิริอายุประมาณ 73 ปี
ชีวิตส่วนตัว.
สำอางค์เคยมีสามีถึงสามคน แต่ทั้งสามคนเสียชีวิตไปก่อนหน้านั้น โดยที่ไม่มีบุตรและธิดาด้วยกัน นอกจากนี้ เธอเคยถูกดูแลโดยกรมประชาสงเคราะห์ในช่วงเวลาหนึ่ง ก่อนที่ทางกรมประชาสงเคราะห์จะอนุญาตให้เธอออกมาใช้ชีวิตบั้นปลายอย่างสงบ โดยเธอหันมาทำอาชีพเหลาไม้ปิ้งไก่เพื่อเลี้ยงชีพ
จอร์จา เมโลนี

จอร์เจีย เมโลนี (เกิด 15 มกราคม พ.ศ. 2520) เป็นนักการเมืองชาวอิตาลีซึ่งดำรงตำแหน่งนายกรัฐมนตรีอิตาลีตั้งแต่วันที่ 22 ตุลาคม พ.ศ. 2565 ซึ่งเป็นสตรีคนแรกที่ดำรงตำแหน่งดังกล่าว นอกจากนี้เธอยังเป็นสมาชิกสภาผู้แทนราษฎรอิตาลีมาตั้งแต่ปี พ.ศ. 2549 รวมทั้งยังดำรงตำแหน่งหัวหน้าพรรคอนุรักษ์นิยมและปฏิรูปนิยมยุโรป (อีซีอาร์) ตั้งแต่ปี พ.ศ. 2563
เธอเกิดเมื่อวันที่ 15 มกราคม พ.ศ. 2520 ที่กรุงโรม บิดาเป็นนักจัดรายการวิทยุ มารดาเป็นนักแสดง เธอเข้าร่วมกับกลุ่มเยาวชนก้าวหน้าของขบวนการสังคมอิตาลี (เอ็มเอสไอ) ซึ่งเป็นพรรคการเมืองแนวนีโอฟาสซิสต์ และเธอยังได้เป็นแกนนำของอาซียอเนสติวเดนเอซา ซึ่งเป็นขบวนการนักศึกษาของพรรคพันธมิตร (เอเอ็น) ในปี พ.ศ. 2538 เธอเริ่มดำรงตำแหน่งทางการเมืองในฐานะสมาชิกสภากรุงโรมตั้งแต่ปี พ.ศ. 2541 จนถึงปี พ.ศ. 2545 หลังจากนั้นเธอได้เป็นประธานกลุ่มกิจเยาวชนของพรรคพันธมิตรในเวลาต่อมา ในปี พ.ศ. 2551 เธอได้เป็นรัฐมนตรีว่าการกระทรวงเยาวชนของอิตาลีในรัฐบาลของซิลวีโอ แบร์ลุสโกนี ซึ่งในช่วงนั้นเธอได้ก่อตั้งพรรคฟาเตลีอิตาลิยา (เอฟดีไอ) ขึ้นมา ซึ่งเป็นพรรคฝ่ายค้านมาโดยตลอด จนกระทั่งชนะการเลือกตั้งในปี พ.ศ. 2565 หลังมารีโย ดรากีลาออกจากตำแหน่งนายกรัฐมนตรี
ในทัศนคติการเมืองของเธอถูกจัดให้อยู่ในกลุ่มการเมืองฝ่ายขวาจัด เธอเป็นสัญลักษณ์ของอนุรักษ์นิยมคริสเตียน และต่อต้านการุณยฆาต ความหลากหลายทางเพศ นอกจากนี้เธอยังถูกมองว่าเป็นพวกคตินิยมเชื้อชาติและต่อต้านมุสลิม เธอเคยสนับสนุนและเห็นชอบกับความสัมพันธ์ที่แนบแน่นต่อประเทศรัสเซียของอิตาลี แต่เมื่อรัสเซียรุกรานยูเครนในปี พ.ศ. 2565 รัฐบาลของเธอได้ให้การสนับสนุนทางอาวุธและสิทธิมนุษยชนกับยูเครนและคัดค้านการรุกรานของรัสเซีย
ในปี พ.ศ. 2565 เธออยู่ในอันดับที่ 7 ของสตรีผู้ทรงอิทธิพลที่สุดในโลกโดยนิตยสารฟอบส์
Thismia hongkongensis

Thismia hongkongensis เป็นชนิดของ "Thismia" S.S.Mar กับ R.M.K.Saunders ผู้ค้นพบพืชดอกชนิดนี้ ตีพิมพ์การค้นพบในวารสาร "PhytoKeys" เมื่อวันที่ 4 กุมภาพันธ์ ค.ศ. 2015 พืชชนิดนี้เป็นพืชเฉพาะถิ่นในฮ่องกง
Thismia kobensis

Thismia kobensis เป็นชนิดของพืชดอกจากสกุล "Thismia" ในวงศ์ Burmanniaceae
พืชชนิดนี้เคยเป็นตัวอย่างชนิดเดียวที่ค้นพบใน ค.ศ. 1992 ที่โคเบะ ประเทศญี่ปุ่น และเก็บรักษาไว้โดยไม่มีการระบุตัวตน แม้ว่าเดิมจะกำหนดให้เป็นสกุล "Oxygyne" ก็ตาม ในการสำรวจช่วง ค.ศ. 1993 ถึง 1999 ไม่มีตัวอย่างชนิดใหม่ที่พบเลย และที่อยู่อาศัยเดิมของพืชชนิดนี้ถูกทำลายจากการพัฒนาที่ดินใน ค.ศ. 1999 "T. kobensis" ได้รับการประกาศว่าสูญพันธุ์ใน ค.ศ. 2010 เนื่องจากการทำลายถิ่นฐานธรรมชาติและการทำลายป่า ภายหลังได้รับการระบุเป็นพืชในสกุล "Thismia" ใน ค.ศ. 2018
ต่อมาใน ค.ศ. 2021 มีผู้ค้นพบพืชชนิดนี้อีกครั้งห่างจากที่ตั้งเดิมประมาณ 30 กิโลเมตร โดยตัวอย่างพืชชนิดนี้ 20 ต้นพบในสวนต้นสน จากนั้นมีการตีพิมพ์ข่าวการค้นพบใหม่ใน ค.ศ. 2023
ไอแวน หนึ่งเดียวตัวนี้

ไอแวน หนึ่งเดียวตัวนี้  เป็นวรรณกรรมใน ค.ศ. 2012 ที่เขียนโดยแคทเธอรีน แอปเปิลเกต และวาดภาพโดยแพทรีเซีย แคสเทอเลา โดยมีเนื้อเรื่องเกี่ยวกับกอริลลาหลังเงินชื่อไอแวนที่อาศัยอยู่ในกรงที่ห้าง และเขียนขึ้นตามมุมมองของไอแวน หนังสือนี้ชนะเลิศรางวัลนิวเบอรีใน ค.ศ. 2013 และได้รับรางวัลอื่น ๆ อีกหลายรางวัล และปัจจุบันได้รับการเสนอชื่อเข้าชิงหลายรายการ จากนั้นใน ค.ศ. 2020 มีภาคต่อชื่อ "เดอะวันแอนด์ออนลีบ๊อบ"  ที่มีเนื้อเรื่องจากมุมองของบ๊อบ สุนัขที่เป็นเพื่อนที่ดีที่สุดของไอแวน
แรงบันดาลใจ.
แม้ว่า "ไอแวน หนึ่งเดียวตัวนี้" เป็นเรื่องแต่งทั้งหมด เนื้อเรื่องนี้ได้แรงบันดาลใจจากเรื่องจริงของไอแวนที่ประสบกับชะตาเดียวกันเป็นเวลา 27 ปี ก่อนที่ทางสวนสัตว์แอตแลนตาจะนำไอแวนมารับเลี้ยงใน ค.ศ. 1994
จัว หลิน

จัว หลิน (จีน: 桌林; พินอิน: "Zhuō Lín") (6 เมษายน พ.ศ. 2459 – 29 กรกฎาคม พ.ศ. 2552) เป็นภริยาคนที่สามและคนสุดท้ายของเติ้ง เสี่ยวผิง อดีตผู้นำสูงสุดของสาธารณรัฐประชาชนจีน
ประวัติ.
จัว หลิน เกิดเมื่อวันที่ 6 เมษายน พ.ศ. 2459 ชื่อเดิมของเธอคือ ผู่ ฉยงอิง  ในเมืองซวนเว่ย์ มณฑลยูนนาน สาธารณรัฐจีน ครอบครัวทำอาชีพผลิตแฮมยูนนาน เธอเข้าศึกษาที่มหาวิทยาลัยปักกิ่ง ในขณะนั้นพรรคคอมมิวนิสต์จีนได้เข้ามาในหยานอัน ต่อมาเธอได้เข้าร่วมกับพรรคคอมมิวนิสต์จีนในปี พ.ศ. 2481 และเปลี่ยนชื่อเป็น จัว หลิน 
ในปี พ.ศ. 2482 เธอได้แต่งงานกับ เติ้ง เสี่ยวผิง ที่หน้าถ้ำของเหมา เจ๋อตง ซึ่งอยู่ในหยานอัน ทั้งสองมีบุตรด้วยกัน 5 คน
จัว หลิน เสียชีวิตเมื่อวันที่ 29 กรกฎาคม พ.ศ. 2552 อายุ 93 ปี ในกรุงปักกิ่ง สาธารณรัฐประชาชนจีน
มิซาวะ

มิซาวะ  เป็นนครที่ตั้งอยู่ทางทิศตะวันออกของจังหวัดอาโอโมริ ประเทศญี่ปุ่น มีขนาดพื้นที่ ณ วันที่ 1 พฤษภาคม ค.ศ. 2024 นครมิซาวะมีจำนวนประชากร 37,248 คน มีความหนาแน่นของประชากร 312 คนต่อตารางกิโลเมตร
มิซาวะเป็นเมื่องที่ตั้งของฐานทัพหลายแห่ง มีฐานทัพอากาศมิซาวะ ที่ทั้งกองกำลังป้องกันตนเองทางอากาศญี่ปุ่นและกองทัพอากาศสหรัฐอเมริกาใช้ปฏิบัติการร่วมกัน โดยคาดการณ์ว่ามีบุคลากรทางการทหารของสหรัฐประจำการอยู่ประมาณ 1 หมื่นคน
ภูมิศาสตร์.
มิซาวะตั้งอยู่บริเวณพื้นที่ราบทางทิศตะวันออกของทะเลสาบโองาวะระ ชายฝั่งตะวันออกของจังหวัดอาโอโมริ ติดกับมหาสมุทรแปซิฟิก เทศบาลนครขนาดใหญ่ที่อยู่ใกล้ที่สุดคือฮาจิโนเฮะ
สถิติประชากร.
ตามข้อมูลสำมะโนประชากรของญี่ปุ่น ประชากรของมิซาวะค่อนข้างคงที่ในช่วง 40 ปีที่ผ่านมา
ยอด สังข์รุ่งเรือง

ร้อยตรี ยอด สังข์รุ่งเรือง (17 มกราคม พ.ศ. 2440 - 9 ตุลาคม พ.ศ. 2546) เป็นนายทหารชาวไทย เป็นทหารสยามคนสุดท้ายที่ผ่านสมรภูมิสงครามโลกครั้งที่หนึ่ง
ประวัติ.
ชีวิตส่วนตัว.
ร.ต. ยอด เกิดเมื่อวันที่ 17 มกราคม พ.ศ. 2440 ที่ตำบลท่าโพธิ์ อำเภอเมือง จังหวัดพิษณุโลก เป็นบุตรของนายสุข และนางปั้น สังข์รุ่งเรือง
ร.ต. ยอด ได้สมรสกับนางพร คนตรง มีบุตร-ธิดาทั้งหมด 9 คน
การศึกษา.
ร.ต. ยอด ได้ศึกษาที่วัดท่ามะปราง จนจบชั้นประถมศึกษาปีที่ 2
การทำงาน.
ในปี พ.ศ. 2461 เมื่ออายุ 19 ปี นายยอด มีความตั้งใจอยากเป็นตำรวจ จึงไปสมัครเพื่อรับการคัดเลือก แต่ไม่ประสบความประสบความสำเร็จเนื่องจากมีผู้สมัครเต็ม ต่อมานายยอด รับราชการทหารชั้นยศพลทหาร ได้เข้าร่วมกองบินทหารบกของกองทหารอาสาสยามในสงครามโลกครั้งที่หนึ่ง โดยปฏิบัติหน้าที่ช่างเครื่องอากาศยาน เมื่อถึงประเทศฝรั่งเศส เขาได้ประจำการที่เมืองยีงกีร์รัง และย้ายไปที่เมืองอาร์วอยระยะเวลา 1 ปี จนกระทั่งสิ้นสุดสงคราม
ยอดได้ปลดประจำการเป็นทหารกองหนุน เขากลับมาพำนักที่ตำบลท่าโพธิ์ อำเภอเมือง จังหวัดพิษณุโลก โดยประกอบอาชีพเกษตรกร ต่อมา เขาได้รับเลือกเป็นผู้ใหญ่บ้าน หมู่ที่ 2 และกำนันตำบลท่าโพธิ์ ซึ่งปฏิบัติหน้าที่จนครบวาระเมื่ออายุ 70 ปี จึงลาออกกำนันตำบลท่าโพธิ์
การเสียชีวิต.
ร.ต. ยอด สังข์รุ่งเรือง เสียชีวิตด้วยโรคชรา เมื่อวันที่ 9 ตุลาคม พ.ศ. 2546 เวลา 01:15 น. สิริอายุ 106 ปี
เกียรติยศ.
เมื่อวันที่ 11 กันยายน พ.ศ. 2462 ได้เดินทางกลับประเทศไทย เมื่อถึงประเทศเขาได้รับพระราชทานเหรียญงานพระราชสงครามทวีปยุโรปจากพระหัตถ์ของพระบาทสมเด็จพระมงกุฎเกล้าเจ้าอยู่หัว จากนั้น
เมื่อวันที่ 22 พฤศจิกายน พ.ศ. 2541 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระบรมราชโองการให้ผู้แทนพระองค์เชิญสิ่งของพระราชทาน ประกอบด้วย แจกันพระราชทาน หนังสือพระมหาชนก และเหรียญทอง เงิน นากพระมหาชนก 
เมื่อปี พ.ศ. 2542 เขาได้รับเครื่องอิสริยาภรณ์เลฌียงดอเนอร์ ชั้นเชอวาลีเย จากประธานาธิบดีฝรั่งเศส ฌัก ชีรัก ซึ่งมอบให้กับนักรบฝ่ายสัมพันธมิตรในช่วงสงครามโลกครั้งที่หนึ่งเมื่ออายุครบ 100 ปี
เมื่อวันที่ 21 ตุลาคม พ.ศ. 2542 เขาได้รับพระราชทานยศร้อยตรีเป็นกรณีพิเศษในฐานะที่สร้างชื่อเสียงให้กับประเทศชาติและกระทรวงกลาโหม
เครื่องราชอิสริยาภรณ์.
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
หำยนต์

หำยนต์ หรือ หัมยนต์ เป็นงานไม้แกะสลักติดอยู่เหนือประตูห้องนอนของเรือนล้านนา มีสองรูปทรง คือ สี่เหลี่ยมผืนผ้า และแบบขอบล่างโค้งเว้า ขอบบนตรง ในส่วนของขนาดนั้นจะขึ้นอยู่กับความยาวเท้าของเจ้าของบ้าน หากประตูมีขนาดเล็กจะใช้ความกว้างเป็น 3 เท่าของความยาวเท้า หากขนาดใหญ่จะใช้ 4 เท่า ตามคติล้านนาแล้วนั้น หำยนต์จะถูกสร้างขึ้นเมื่อขึ้นบ้านใหม่ และจะถูกทำลายเมื่อย้ายบ้าน ขายบ้าน หรือเมื่อบ้านเดิมมีหำยนต์ติดอยู่แล้วมีเจ้าของบ้านใหม่ย้ายเข้ามา
รากศัพท์.
คำว่า หำยนต์ ถูกสันนิษฐานถึงที่มาไว้ 2 แบบด้วยกัน
ความเชื่อ.
หำยนต์ ตามทัศนคติของล้านนา เป็นยันต์ศักดิ์สิทธิ์ที่จะป้องกัน และขับไล่ภยันตรายต่าง ๆ ให้แก่ผู้ที่หลับนอนภายในห้องนั้น โดยที่ใช้เท้าที่เชื่อว่าเป็นของต่ำวัดขนาดก็เพื่อข่มความไม่ดี สิ่งชั่วร้าย ผู้คนที่มีจิตอกุศล รวมถึงผู้ที่ไม่ได้รับอนุญาต ไม่ให้เข้ามาได้ เพราะถ้ายังบุกเข้าไปจะถือว่าเป็นการผิดผี และจำเป็นต้องทำการขอขมาลาโทษ ส่วนการทุบตีหำยนต์ เปรียบเสมือนกับการทำหมันโดยการทุบตีไปยังลูกอัณฑะของวัวและควายในสมัยก่อน ซึ่งทำให้หมดความศักดิ์สิทธิ์ ทำลายความขลัง มักจะทำก่อนรื้อถอน หรือขายเรือนเหล่านี้ ก่อนย้ายเข้ามาหรือรื้อถอนเรือน
รายชื่ออัลบั้มเพลงของเทย์เลอร์ สวิฟต์

เทย์เลอร์ สวิฟต์ นักร้องและนักแต่งเพลงชาวอเมริกัน ออกต้นฉบับสตูดิโออัลบั้ม 10 อัลบั้ม สตูดิโออัลบั้มบันทึกซ้ำ 3 อัลบั้ม เอกซ์เทนเดดเพลย์ 5 อัลบั้ม และอัลบั้มบันทึกการแสดงสด 4 อัลบั้ม เธอขายอัลบั้มได้ประมาณ 114 ล้านหน่วยทั่วโลก และในแง่ของยอดขายจริงอยู่ที่ 37.3 ล้านหน่วยในสหรัฐและ 3.34 ล้านหน่วยในสหราชอาณาจักร ตามที่สมาคมผู้ประกอบกิจการเพลงของสหรัฐอเมริกา (RIAA) ระบุว่า อัลบั้มของเธอได้รับการรับรอง 51 ล้านหน่วยในสหรัฐอเมริกา ณ เดือนกรกฎาคม ค.ศ. 2023 เธอเป็นผู้หญิงที่มีจำนวนสัปดาห์มากที่สุด (63) ที่ครองอันดับหนึ่งใน"บิลบอร์ด"ฮอต 200 ในสหรัฐ
สวิฟต์ทำสัญญากับค่ายเพลงบิกมะชีนเรเคิดส์ในปี ค.ศ. 2005 และผลิตจำนวน 6 อัลบั้มร่วมกับค่ายเพลง อัลบั้มเปิดตัวในชื่อตัวเองของเธอ (2006) ใช้เวลา 157 สัปดาห์บนชาร์ต"บิลบอร์ด" 200 ภายในเดือนธันวาคม ค.ศ. 2009 และขึ้นชาร์ตสัปดาห์บนชาร์ตได้นานกว่าอัลบั้มอื่น ๆ ในคริสต์ทศวรรษ 2000 อัลบั้มที่สอง "เฟียร์เลส" (2008) เป็นอัลบั้มเดียวในคริสต์ทศวรรษ 2000 ที่ใช้เวลาหนึ่งปีใน 10 อันดับแรกของ"บิลบอร์ด" 200 และได้รับการรับรองระดับเพชรจากอาร์ไอเอเอ "เฟียร์เลส"เป็นอัลบั้มแรกของสวิฟต์ที่ขึ้นชาร์ตอันดับต้น ๆ ในออสเตรเลีย แคนาดา และนิวซีแลนด์ สตูดิโออัลบั้มชุดถัดไปของเธอ ได้แก่ "สปีกนาว" (2010), "เรด" (2012), "1989" (2014) และ"เรพิวเทชัน" (2017) - ทั้งหมดเปิดตัวบนอันดับหนึ่งใน"บิลบอร์ด" 200 และแต่ละอัลบั้มสามารถจำหน่ายได้มากกว่าหนึ่งล้านชุดในการเปิดตัวสัปดาห์แรกในสหรัฐ ทั้งสี่อัลบั้มขึ้นอันดับหนึ่งในออสเตรเลีย แคนาดา และนิวซีแลนด์ และสามอัลบั้มหลังล้วนขึ้นอันดับหนึ่งในสหราชอาณาจักร
สวิฟต์ได้ทำสัญญากับค่ายเพลงใหม่ รีพับลิกเรเคิดส์ ในเครือยูนิเวอร์แซลมิวสิกกรุปในปี ค.ศ. 2018 สตูดิโออัลบั้มสามชุดถัดไปของเธอภายใต้รีพับลิก ได้แก่ "เลิฟเวอร์" (2019), "โฟล์กลอร์" (2020) และ"เอฟเวอร์มอร์" (2020) - ทั้งหมดเปิดตัวบนอันดับสูงสุดของ"บิลบอร์ด" 200 "เลิฟเวอร์"เป็นอัลบั้มที่ขายดีที่สุดทั่วโลกโดยศิลปินเดี่ยวประจำปี ค.ศ. 2019 และเป็นอัลบั้มแรกของสวิฟต์ที่ขึ้นอันดับหนึ่งในสเปน และสวีเดน "โฟล์กลอร์"เป็นอัลบั้มที่ทำให้สวิฟต์เป็นนักดนตรีคนแรกที่มีอัลบั้มละ 7 อัลบั้มจำหน่ายได้อย่างน้อย 500,000 ชุดภายในสัปดาห์แรกของการเปิดตัวในสหรัฐ ต้นฉบับสตูดิโออัลบั้มชุดที่ 10 "มิดไนส์" (2022) เป็นอัลบั้มที่ 5 ของเธอที่มียอดจำหน่ายมากกว่าล้านชุดของสัปดาห์แรกในสหรัฐ ทำลายสถิติยอดจำหน่ายและสตรีมมิง รวมถึงยอดจำหน่ายแผ่นเสียงมากที่สุดสัปดาห์เดียวในสหรัฐ และยอดการสตรีมมากที่สุดในวันเดียวบนสปอติฟาย สวิฟต์กลายเป็นศิลปินคนแรกที่มีอัลบั้มขายดีที่สุดในสหรัฐ ในรอบปีปฏิทินถึงหกครั้ง: 2009 ("เฟียร์เลส"), 2014 ("1989"), 2017 ("เรพิวเทชัน"), 2019 ("เลิฟเวอร์"), 2020 ("โฟล์กลอร์") และ 2022 ("มิดไนส์")
ภายหลังการโต้แย้งเรื่องสิทธิ์ในการถือครองเพลงของสวิฟต์ เธอได้เปิดตัวอัลบั้มที่บันทึกซ้ำสามอัลบั้ม ได้แก่ "เฟียร์เลส (เทย์เลอร์เวอร์ชัน)" (2021), "เรด (เทย์เลอร์เวอร์ชัน)" (2021), "สปีกนาว (เทย์เลอร์เวอร์ชัน)" (2023) และ "1989 (เทย์เลอร์เวอร์ชัน)" ซึ่งทั้งหมดนี้สามารถขึ้นอันดับหนึ่งในประเทศที่ใช้ภาษาอังกฤษในการสื่อสาร: ออสเตรเลีย แคนาดา ไอร์แลนด์ นิวซีแลนด์ สหราชอาณาจักร และสหรัฐอเมริกา "เฟียร์เลส (เทย์เลอร์เวอร์ชัน)" เป็นอัลบั้มบันทึกซ้ำชุดแรกที่ที่ติดอันดับ"บิลบอร์ด" 200 "1989 (เทย์เลอร์เวอร์ชัน)" กลายเป็นอัลบั้มชุดที่ 6 ของสวิฟต์ที่ทำยอดขายได้มากกว่าล้านแผ่นในสัปดาห์แรกในอเมริกา และทำลายสถิติยอดขายแผ่นเสียงในสัปดาห์แรกในอเมริกามากที่สุดในศตวรรษที่ 21
มูกามพิกา

มูกามพิกา (อักษรโรมัน: Mookambika, , กันนาดา: ಮೂಕಾಂಬಿಕಾ, มลยาฬัม: മൂകാംബിക) เป็นเทวีในศาสนาฮินดู รูปปางหนึ่งของอาทิปราศักติ และถือเป็นรูปหนึ่งของศักติ พลังงานสตรีอันสูงสุดที่เป็นตัวแทนของความสร้างสรรค์และความคิดริเริ่ม ผู้เคารพบูชาพระนางถือว่ามูกามพิกาเป็นรูปปางหนึ่งของพระสุรัสวดี, พระลักษมี หรือพระปารวตี มีการบูชาหลักอยู่ในแถบกรณาฏกะ, เกรละ และ ทมิฬนาฑู และมีเทวสถานสำคัญอยู่ที่มูกามพิกาเทวาลัยในโกลลูร์ อำเภออุทุปี ในรัฐกรณาฏกะ
นิ่งเฮียก็หาว่าซื่อ

นิ่งเฮียก็หาว่าซื่อ  เป็นละครโทรทัศน์ไทยแนวโรแมนติกปี 2565 นำแสดงโดยพฤกษ์ พานิช และชวรินทร์ เพริศพิริยะวงศ์
ฤดูกาลที่ 1 ออกอากาศตั้งแต่วันที่ 19 กุมภาพันธ์ ถึง 14 พฤษภาคม 2565 ทางช่องเวิร์คพอยท์ ทุกวันเสาร์ เวลา 22.30 น. (เวลามาตรฐานไทย) จำนวน 12 ตอน ตามมาด้วยฤดูกาลที่ 2 ตอนพิเศษ 4 ตอนชื่อ "นิ่งเฮีย 2 You" ซึ่งออกอากาศตั้งแต่วันที่ 6 มกราคม ถึง 27 มกราคม 2566
เรื่องย่อ.
ฤดูกาลที่ 1.
เหลียนและเกื้อหมั้นกันมาตั้งแต่เด็กเพราะคำสัญญาระหว่างปู่ย่าตายาย เมื่อโตขึ้น เหลียนกลายเป็นนักธุรกิจที่เย็นชาและจริงจัง ในทางกลับกัน เกื้อเป็นนักศึกษามหาวิทยาลัยที่มีจิตวิญญาณอิสระ รักมอเตอร์ไซค์และดนตรี แต่เขากลับซ่อนตัวตนที่แท้จริงไว้เบื้องหลังเพื่อทำให้เหลียนพอใจ โดยที่เกื้อไม่รู้ เหลียนรู้ว่าคู่หมั้นของเขาร้องเพลงในบาร์แห่งหนึ่งโดยใช้นามแฝงว่ากิเลน
เมื่อเกื้อรู้ว่าเหลียนไม่รักตอบ เขาจึงประกาศว่าอยากยกเลิกการหมั้นหมาย และเมื่อนั้นเหลียนก็พาเกื้อไปอยู่บ้านเพื่ออยู่ด้วยกันและพยายามทำให้เขาเปลี่ยนใจ
ฤดูกาลที่ 2.
หลังจากเกื้อเรียนจบ เหลียนก็เริ่มวางแผนจัดงานแต่งงาน ในขณะเดียวกัน เกื้อก็ได้รับข้อเสนอให้เดบิวต์ในฐานะไอดอลที่เกาหลีใต้
งานสร้าง.
ได้มีประกาศการผลิตละครซีรีส์คนแสดงที่ดัดแปลงจากนิยายขายดีของแบมแบมเรื่อง Cutie Pie เมื่อวันที่ 28 มีนาคม 2564 รายชื่อนักแสดงหลักถูกเปิดเผยระหว่างเดือนพฤษภาคมถึงมิถุนายน 2564 ในขณะที่ในเดือนตุลาคมได้มีการจัดตั้งความร่วมมือระหว่าง Mandee Work, Domundi และวีทีวี ตัวอย่างแรกเผยแพร่เมื่อวันที่ 21 ตุลาคม 2564 การถ่ายทำฤดูกาลที่ 1 เริ่มวันที่ 27 ตุลาคม 2564 และสิ้นสุดวันที่ 4 เมษายน 2565
ฤดูกาลที่ 2 เริ่มถ่ายทำวันที่ 22 กันยายน และสิ้นสุดในวันที่ 4 พฤศจิกายน 2565 ตัวอย่างถูกปล่อยเมื่อวันที่ 27 ธันวาคม 2565
กระแสตอบรับ.
ซีรีส์นี้ติดเทรนด์อันดับ 1 บนทวิตเตอร์ทุกสัปดาห์ตลอดการฉาย และได้รับความนิยมทั้งในประเทศไทยและต่างประเทศ โดยเฉพาะประเทศอื่น ๆ ในเอเชีย เช่น เกาหลีใต้ ญี่ปุ่น และจีน ยอดดูรวมบนช่อง Mandee บน YouTube ซึ่งอัปโหลด "Cutie Pie" หลังจากออกอากาศไปแล้ว 1 ชั่วโมง มียอดดูทะลุ 100 ล้านในตอนที่ 8 และ 120 ล้านในตอนที่ 10 ความนิยมของซีรีส์บนโซเชียลมีเดียยังคงดำเนินต่อไปในซีซั่นที่ 2
ภาวะมีโพแทสเซียมในเลือดมากเกิน

ภาวะมีโพแทสเซียมในเลือดมากเกิน  คือภาวะที่ในเลือดมีระดับของโพแทสเซียมไอออน (K+) มากกว่าปกติ ค่าปกติของระดับโพแทสเซียมในเลือดจะอยู่ระหว่าง 3.5 ถึง 5.0 mmol/L (มิลลิโมลต่อลิตร) (3.5 ถึง 5.0 mEq/L) หากเพิ่มสูงขึ้นเกินกว่า 5.5 mmol/L จะถือว่าเข้าได้กับนิยามของภาวะมีโพแทสเซียมในเลือดมากเกิน ผู้มีภาวะนี้ส่วนใหญ่ไม่มีอาการ แต่หากเป็นรุนแรงอาจพบว่ามีอาการใจสั่น ปวดกล้ามเนื้อ กล้ามเนื้ออ่อนแรง หรือชาได้ นอกจากนี้ยังอาจเป็นสาเหตุของภาวะหัวใจเต้นผิดจังหวะ ซึ่งอาจนำไปสู่ภาวะหัวใจหยุดเต้นและเสียชีวิตได้
ประเทศอุซเบกิสถานในโอลิมปิกฤดูร้อน 2024

ประเทศอุซเบกิสถาน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ถือเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อนในยุคหลังโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิมนาสติก.
ผลการแข่งขันดังนี้
ประเทศคูเวตในโอลิมปิกฤดูร้อน 2024

ประเทศคูเวต มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นี่เป็นการปรากฏตัวครั้งที่ 14 ของประเทศในโอลิมปิกฤดูร้อน แม้ว่าจะแข่งขันภายใต้ชื่อ "นักกีฬาโอลิมปิกอิสระ" ในการแข่งขันครั้งก่อนในปี ค.ศ. 2016 เนื่องจากการแทรกแซงของรัฐบาลทำให้ประเทศถูกระงับโดยคณะกรรมการโอลิมปิกสากล 
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
หญ้ายฺหวินเซียง

หญ้ายฺหวินเซียง  หรือ จิ่วเย่-ยฺหวินเซียง  หรือ หญ้าจูเก่อ  ชื่อวิทยาศาสตร์ Cymbopogon distans เป็นพืชในสกุลตะไคร้ ("Cymbopogon") วงศ์หญ้า ("Poaceae") มีถิ่นกำเนิดในประเทศจีนในมณฑลฉ่านซี, ทางใต้ของมณฑลกานซู่, มณฑลเสฉวน, มณฑลกุ้ยโจว, มณฑลยูนนาน, เขตปกครองตนเองทิเบต รวมไปถึงในทางตะวันตกเฉียงเหนือของประเทศอินเดีย, ประเทศปากีสถาน, ภูมิภาคกัศมีร์ และประเทศเนปาล
บุนเดิสลีกา ฤดูกาล 2023–24

บุนเดิสลีกา ฤดูกาล 2023–24  เป็นการแข่งขันบุนเดิสลีกาฤดูกาลที่ 61 เริ่มต้นฤดูกาลในวันที่ 18 สิงหาคม ค.ศ. 2023 และสิ้นสุดในวันที่ 18 พฤษภาคม ค.ศ. 2024
ไบเอิร์นมิวนิก คือแชมป์เก่าสมัยที่สิบเอ็ดติดต่อกัน
โปรแกรมการแข่งขันประกาศไว้เมื่อ 30 มิถุนายน ค.ศ. 2023
ทีม.
มีทั้งหมด 18 ทีมที่เข้าแข่งขันในฤดูกาล 2023–24 ของบุนเดิสลีกา
การเปลี่ยนแปลงทีม.
เอ็สเฟา ดาร์มชตัท 98 กลับสู่บุนเดิสลีกาอีกครั้งหลังห่างหายไป 6 ปี ขณะที่ แอร์สเทอร์ เอ็ฟเซ ไฮเดินไฮม์ จะได้เล่นในบุนเดสลีกาเป็นครั้งแรกในประวัติศาสตร์ของสโมสร.
เพลย์ออฟเลื่อนชั้น-ตกชั้น.
เพลย์ออฟเลื่อนชั้น-ตกชั้น จะจัดขึ้นในวันที่ 23 และ 27 พฤษภาคม ค.ศ. 2024.
ภาพรวม.
<section begin=Details />
<section end=Details />
แมตช์.
"รวมผลสองนัด เสมอ 3–3. เฟาเอ็ฟเอ็ล โบคุม ชนะลูกโทษ 6–5, ดังนั้นทั้งสองสโมสรจึงยังคงอยู่ในลีกของตนเหมือนเดิม."
ความพิการในประเทศสิงคโปร์

ประเทศสิงคโปร์ไม่มีคำจำกัดความอย่างเป็นทางการของความพิการ ประเทศสิงคโปร์ได้ลงนามในอนุสัญญาว่าด้วยสิทธิคนพิการใน ค.ศ. 2013 รวมถึงประสานงานแผนแม่บทการสนับสนุนกับทั้งรัฐบาลและองค์การนอกภาครัฐ
ประวัติ.
วาทกรรมการกุศลโดยทั่วไปแพร่หลายในประเทศสิงคโปร์ตั้งแต่ช่วงหลังสงครามโลกครั้งที่ 2 การสนับสนุนคนพิการได้ตกเป็นของชุมชนที่ก่อตั้งองค์การอาสาสมัครต่าง ๆ การสิ้นสุดของสงครามทำให้อังกฤษบังคับใช้รัฐสวัสดิการตามรายงานของเบเวอริดจ์ ซึ่งส่งผลกระทบในประเทศสิงคโปร์ ส่วนกรมสวัสดิการสังคม (SWD) ก่อตั้งขึ้นเมื่อ ค.ศ. 1946 โดยเป็นส่วนหนึ่งของการมุ่งเน้นเรื่องสวัสดิการ ซึ่งมีจุดมุ่งหมายเพื่อให้ความช่วยเหลือถาวรเฉพาะผู้ทุพพลภาพถาวรหรือเนื่องจากวัยชราเท่านั้น อย่างไรก็ตาม กรมสวัสดิการสังคมยังไม่ครอบคลุมเท่ากับระบบของอังกฤษ กรมสวัสดิการสังคมไม่ได้จัดเตรียมข้อกำหนดสำหรับการศึกษาพิเศษ และในความเป็นจริง ดูเหมือนว่าจะมีความคิดที่ว่าเด็กที่มีความต้องการพิเศษจะ "กีดขวางการศึกษาของเด็กโดยทั่วไป" ในช่วงคริสต์ทศวรรษ 1960 และคริสต์ทศวรรษ 1970 ด้วยการที่สิงคโปร์เน้นการเติบโตทางเศรษฐกิจ ได้เห็นความสำคัญครั้งใหม่ในการฟื้นฟูสมรรถภาพคนพิการ เพื่อให้พวกเขาสามารถเข้าร่วมและกลับเข้าสู่ตลาดแรงงานได้ โดยเป็นเพียงใน ค.ศ. 1981 เมื่อการประชุมระดับโลกครั้งแรกของคนพิการนานาชาติจัดขึ้นที่สิงคโปร์ ซึ่งได้เริ่มวาทกรรมใหม่บนพื้นฐานของตัวแบบความพิการทางสังคม ทั้งนี้ นักเคลื่อนไหวคนพิการจากทั่วโลก รวมถึงวิก ฟิงเคลสไตน์, เอ็ด รอเบิตส์ (นักเคลื่อนไหว) และเบ็งต์ ลินด์ควิสต์ ได้เลือกรอน แชนแดรน ดัดลีย์ ชาวสิงคโปร์เป็นประธานผู้ก่อตั้งคนแรก โดยสิ่งนี้จะนำไปสู่การเติบโตของการเคลื่อนไหวเพื่อคนพิการตั้งแต่คริสต์ทศวรรษ 1980 เป็นต้นไป
ใน ค.ศ. 1983 กระทรวงกิจการสังคมได้จัดการประชุมเชิงปฏิบัติการเรื่องคนพิการและมีนโยบายอย่างเป็นทางการเกี่ยวกับการให้การสนับสนุนคนพิการ การประชุมเชิงปฏิบัติการดังกล่าวได้นำเสนอคำจำกัดความความพิการที่ได้รับการรับรองระดับชาติเป็นครั้งแรก ซึ่งตระหนักถึงความต้องการของพวกเขาในสังคม ส่วนสภาที่ปรึกษาคนพิการก่อตั้งขึ้นในเดือนเมษายน ค.ศ. 1988 และมีโทนี ตัน เค็ง ยัม เป็นประธานคนแรก โดยสภาดังกล่าวได้เน้นย้ำถึงความสำคัญของการรวมตัวคนพิการให้เป็นพลเมืองที่เท่าเทียมกัน
โภคภัณฑ์

ในทางเศรษฐศาสตร์ โภคภัณฑ์  เป็นสินค้าทางเศรษฐกิจ โดยทั่วไปแล้วคือทรัพยากรที่มีการใช้แทนกันได้อย่างสมบูรณ์หรือเป็นสาระสำคัญ กล่าวคือ ตลาดถือว่าสินค้าดังกล่าวมีความเท่าเทียมกันหรือใกล้เคียง โดยไม่คำนึงถึงว่าใครเป็นผู้ผลิตสินค้าเหล่านั้น
โภคภัณฑ์ส่วนใหญ่ยังคงเป็นวัตถุดิบ ทรัพยากรพื้นฐาน ผลิตภัณฑ์ทางการเกษตรหรือเหมืองแร่ เช่น แร่เหล็ก น้ำตาล หรือ ธัญพืช เช่น ข้าว และ ข้าวสาลี สินค้าโภคภัณฑ์ยังสามารถเป็นผลิตภัณฑ์ที่ผลิตในปริมาณมากได้ เช่น สารเคมีและหน่วยความจำคอมพิวเตอร์ สินค้าโภคภัณฑ์ยอดนิยม ได้แก่ น้ำมันดิบ ข้าวโพด และทองคำ
บลูอีย์

บลูอีย์  เป็นการ์ตูนทีวีแอนิเมชันสำหรับเด็กสัญชาติออสเตรเลีย สร้างโดย โจ บรัมม์ ผลิตโดย ลูโด สตูดิโอ ออกอากาศครั้งแรกเมื่อวันที่ 1 ตุลาคม พ.ศ. 2561 ในช่องเอบีซีคิดส์
การตอบรับ.
ในคอมมอน เซนส์ มีเดีย (Common Sense Media) ให้ 4 จาก 5 ดาว
รักษาพันธัน

รักษาพันธัน หรือ รักษาพันธนะ (อักษรโรมัน: Raksha Bandhan) เป็นเทศกาลหรือพิธีกรรมที่มีธรรมเนียมมาจากศาสนาฮินดู เฉลิมฉลองเป็นหลักในเอเชียใต้ ในเทศกาลบรรดาพี่สาวน้องสาวจากทุกช่วงวัยจะนำเอาเครื่องรางที่เรียกว่า "ราขี" ("rakhi" หรือ "รักษิกา") มาผูกข้อมือของบรรดาพี่ชายน้องชายของตน เป็นสัญลักษณ์แทนการปกปักรักษา ส่วนฝั่งชายก็จะนำของขวัญตอบแทนแก่ฝั่งหญิง พิธีนี้จึงเป็นสัญลักษณ์โดยธรรมเนียมถึงการไว้วางใจในพี่ชายน้องชายในการดูแลภาระรับผิดชอบในการปกป้องดูแลตน 
รักษาพันธันตรงกับวันสุดท้ายของเดือนจันทรคติฮินดู ศราวนะ โดยปกติจะตรงกับเดือนสิงหาคม กระทั่งกลางศตวรรษที่ 20 คำว่า "รักษาพันธัน" นิยมใช้เรียกพิธีกรรมที่คล้ายกันที่จัดขึ้นในวันเดียวกันนี้ แต่มีความสำคัญมากกว่าในเอกสารของฮินดู พิธีกรรมดังกล่าวคือการที่นักบวชฮินดูในพื้นที่ทำการผูกด้ายศักดิ์สิทธิ์หรือเครื่องรางบนข้อมือหรือเปลี่ยนด้ายศักดิสิทธิ์ของผู้อุปการะ แลกกับเงินตอบแทน กระนั้นในบางพื้นที่ก็ยังคงใช้คำว่า "รักษาพันธัน" เรียกพิธีกรรมเช่นนี้อยู่ ในขณะเดียวกัน พิธีกรรมที่เป็นการผูกด้ายระหว่างพี่น้องมีที่มาจากวัฒนธรรมพื้นถิ่น และมีชื่อเรียกที่แตกต่างกันไปตามท้องที่ เช่น "สลูโน" (saluno), "สิโลโน" (silono) และ "ระกรี" (rakri) 
สำหรับสตรีที่แต่งงานแล้ว พิธีรักษาพันธันมีความสำคัญเป็นพิเศษ ด้วยมีรากฐานมาจากธรรมเนียมจากการสมรสกับคนนอกหมู่บ้านหรือเขตแดน สตรีที่แต่งงานและย้ายออกจากหมู่บ้านเกิดของตนจะมีธรรมเนียมว่าพ่อแม่ห้ามเดินทางไปเยี่ยมเธอในบ้านใหม่ที่เธอย้ายไปอยู่กับสามี ในพื้นที่ห่างไกลของอินเดียเหนือที่ซึ่งการแต่งงานนอกบ้านเกิดมีอยู่อย่างแพร่หลายนี้ สตรีแต่งงานแล้วจำนวนมากจะเดินทางกลับบ้านพ่อแม่ของตนทุก ๆ ปีเพื่อทำพิธีรักษาพันธัน พี่ชายน้องชายของพวกเธอ ซึ่งปกติแล้วอาศัยอยู่กับพ่อแม่หรือใกล้เคียง บางครั้งจะเดินทางไปยังบ้านของสามีพวกเธอเพื่อพาตัวเธอกลับบ้านเกิด สตรีที่แต่งงานแล้วหลายคนที่ยังอายุน้อยมักเดินทางกลับบ้านเกิดก่อนวันรักษาพันธันถึงสองสามสัปดาห์ และอยู่ที่นั่นจนถึงวันพิธี
เพชรรัตน์ ใหม่ชมภู

เพชรรัตน์ ใหม่ชมภู (เกิด 7 สิงหาคม พ.ศ. 2531) ชื่อเล่น พลอย ปัจจุบันดำรงตำแหน่งสมาชิกสภาผู้แทนราษฎรจังหวัดเชียงใหม่ สังกัดพรรคประชาชน บุตรสาวไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่
ประวัติ.
เพชรรัตน์ เกิดเมื่อวันที่ 7 สิงหาคม พ.ศ. 2531 ที่อำเภอเมืองเชียงใหม่ จังหวัดเชียงใหม่ เป็นบุตรนายไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่ สมัยบุญเลิศ บูรณุปกรณ์ 
สำเร็จการศึกษาระดับมัธยมศึกษา จากโรงเรียนปรินส์รอยแยลส์วิทยาลัย ระดับปริญญาตรี คณะมนุษยศาสตร์ สาขาวิชาภาษาอังกฤษ จากมหาวิทยาลัยเชียงใหม่ และปริญญาโทสาขาบริหารธุรกิจ จากมหาวิทยาลัยเชียงใหม่
การทำงาน.
เพชรรัตน์ เริ่มทำงานการเมืองโดยเข้าร่วมงานกับพรรคอนาคตใหม่ เนื่องจากไม่เห็นด้วยกับรัฐธรรมนูญแห่งราชอาณาจักรไทย พุทธศักราช 2560 และได้ทำกิจกรรมทางการเมืองเรื่อยมา จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อลำดับที่ 90 แต่ไม่ได้รับเลือกตั้ง และมาทำหน้าที่ผู้ช่วยของกุลธิดา รุ่งเรืองเกียรติ ในเวลาต่อมา
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้รับมอบหมายให้ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 1 ซึ่งเป็นพื้นที่สำคัญในการแข่งขันของพรรคเพื่อไทยที่ตั้งใจจะรักษาที่นั่งไว้ให้ได้ ในที่สุดผลการเลือกตั้งปรากฎว่าเพชรรัตน์ ได้รับเลือกตั้งด้วยคะแนนมากถึงร้อยละ 45 เอาชนะจักรพล ตั้งสุทธิธรรม จากพรรคเพื่อไทย
คลองบางบอน (กรุงเทพมหานคร)

คลองบางบอน เป็นคลองในกรุงเทพมหานคร เริ่มต้นจากทางรถไฟสายวงเวียนใหญ่-มหาชัย ถึงคลองสุรศักดิ์ มีความยาว 9,114 เมตร ปรากฏในแผนที่บริเวณกรุงเทพฯ พ.ศ. 2444 แต่เดิมนั้นเชื่อมจากคลองด่านตัดกับคลองมหาชัย
คลองบางบอนเป็นเส้นทางโบราณ ปรากฏนามบางบอนใน "โคลงนิราศทวาย" ซึ่งไม่ปรากฏนามผู้แต่งแต่สันนิษฐานว่า พระพิพิธสาลี กวีในสมัยรัชกาลที่ 1 แต่งขึ้นในคราวที่พระบาทสมเด็จพระพุทธยอดฟ้าจุฬาโลกมหาราช เสด็จพระราชดำเนินทางชลมารคไปรบกับพม่าที่เมืองทวาย เมื่อวันแรม 4 ค่ำ เดือนอ้าย ปีชวด ตรงกับวันที่ 2 ธันวาคม พ.ศ. 2335 ตามเส้นทางจากบางกอกหรือคลองบางหลวง เข้าบางยี่เรือ บางขุนเทียน บางบอน ออกไปทางแสมดำ เข้าคลองมหาชัย ยังปรากฏในพระราชพงศาวดารรัชกาลที่ 1 ฉบับพระยาทิพากรวงศ์ ความว่า
"โคลงนิราศนรินทร์" แต่งโดยนายนรินทร์ธิเบศร์ (อิน) ในสมัยพระบาทสมเด็จพระพุทธเลิศหล้านภาลัย ก็กล่าวถึงบางบอนว่า
ริมคลองบางบอนเป็นที่ตั้งของวัดบางบอน หรือ วัดใหม่ตาเฉย ตั้งวัดเมื่อ พ.ศ. 2453 ซึ่งปู่เฉยและย่ากันได้บริจาคที่ดินของตนในปีนั้น
สายเบเคอร์ลู

สายเบเคอร์ลู เป็นเส้นทางหนึ่งของรถไฟใต้ดินลอนดอน จากสถานีแฮร์โรวแอนด์เวลด์สโตนไปสถานีเอเลแฟนต์แอนด์แคสเสิล โดยเป็นเส้นทางวงกลม สีประจำเส้นทางคือสีน้ำตาล มีระยะทาง 25 สถานี
ชิรากามิ

ชิรากามิ (; โรมาจิ: "Shirakami") อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
Thismia neptunis

Thismia neptunis เป็นชนิดของ "Thismia" ที่พบได้เฉพาะบนเกาะบอร์เนียว ค้นพบโดย Odoardo Beccari นักพฤกษศาสตร์ชาวอิตาลีใน ค.ศ. 1866 และได้รับการระบุใน ค.ศ. 1878 หลังจากนั้นก็ไม่มีใครพบเห็นอีกเลย จนกระทั่ง ค.ศ. 2017 เมื่อทีมนักชีววิทยาจากประเทศเช็กเกียถ่ายรูปภาพนี้เป็นภาพแรก โดยพบฝนบริเวณมวลเขาสูงกูนุงมาตังในรัฐซาราวักตะวันตก ประเทศมาเลเซีย
"T. neptunis" เติบโตที่ใต้ดิน และเป็นพืชอาศัยรา ซึ่งได้รับสารอาหารผ่านการมีความสัมพันธ์แบบปรสิตกับเห็ดรา พืชนี้ไม่บานทุกปี และเมื่อดอกบาน มันจะปรากฏเหนือพื้นดินเพียงไม่กี่สัปดาห์
วัดพระธาตุสบฝาง

วัดพระธาตุสบฝาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่นาวาง อำเภอแม่อาย จังหวัดเชียงใหม่ ตั้งอยู่บนยอดดอยสบฝาง บริเวณแม่น้ำกกบรรจบกับแม่น้ำฝาง จึงเป็นที่มาของชื่อวัด วัดมีเนื้อที่ทั้งหมดประมาณ 800 ไร่
ตามตำนานระบุว่า พระธาตุสบฝางสร้างขึ้นโดยพระเจ้าพรหมมหาราช กษัตริย์แห่งเวียงไชยปราการ ตำนานของวัดพระธาตุสบฝาง เล่าว่า ในราวพุทธศตวรรษที่ 15 มีพระภิกษุรูปหนึ่ง นามว่า พระพุทธโฆษาจารย์ ได้นำเอาพระธาตุส่วนพระนลาฏของพระพุทธเจ้า (กระดูกส่วนหน้าผาก) จำนวน 16 องค์ มาถวายแด่พระเจ้าพังคราช กษัตริย์แห่งอาณาจักรโยนกเชียงแสน ต่อมาพระองค์ได้แบ่งพระธาตุให้แก่พระเจ้าพรหมมหาราช พระโอรสของพระองค์เองเก็บรักษาไว้ มีส่วนหนึ่งได้นำมาบรรจุไว้ในเจดีย์พระธาตุสบฝาง ขณะพระองค์กำลังเดินทางมาสร้างเวียงไชยปราการ ภายหลังวัดได้กลายมาเป็นวัดร้าง จนเมื่อ พ.ศ. 2467 ครูบาศรีวิชัยได้ธุดงค์มาพบพระธาตุและบูรณะใหม่ให้ใหญ่กว่าเดิม พร้อมทั้งได้สร้างบันไดนาคจำนวน 716 ขั้น ต่อมา พ.ศ. 2476 วิหารเกิดเพลิงไหม้ ต่อมา พ.ศ. 2532 พระครูวุฒิญาณพิศิษฐ์ ขึ้นมาจำพรรษาบนดอยสบฝาง ท่านได้สร้างอุโบสถและวิหารปฏิบัติธรรม พร้อมกับได้บูรณะองค์พระเจดีย์ใหม่ทั้งองค์ เปลี่ยนยอดฉัตรพระเจดีย์ให้สมบูรณ์
สำนักงานพระพุทธศาสนาแห่งชาติระบุตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535
เซเรียอา ฤดูกาล 2023–24

เซเรียอา ฤดูกาล 2023–24 (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 122 ของลีกสูงสุดฟุตบอลอิตาลี, และเป็นฤดูกาลที่ 14 นับตั้งแต่ถอนตัวออกจากลีกเซเรียเบ นับตั้งแต่มีการจัดตั้งคณะกรรมการลีกของตัวเอง, เดอะ เลกา เซเรีย อา. นาโปลี คือแชมป์เก่า.
ทีม.
สเปเซีย, เครโมเนเซ และ ซัมป์โดเรีย คือตกชั้นหลังสาม, หนึ่งและเจ็ดปีตามลำดับในลีกสูงสุด. พวกเขาถูกแทนที่โดย โฟรซีโนเน, เจนัว และ คัลยารี. โฟรซีโนเนกลับคืนสู่ลีกสูงสุดภายหลัง 4 ปีที่ขาดหาย, ขณะที่เจนัวและกายารีทั้งคู่กลับมาหลังจากห่างหายไปหนึ่งปี.
 "ณ วันที่ 26 พฤษภาคม ค.ศ. 2024"
สถิติประจำฤดูกาล.
แฮท-ทริคส์.
4 ผู้เล่นที่ทำคนเดียว 4 ประตู<br>(H) – ทีมเหย้า(A) – ทีมเยือน
ประเทศดอมินีกาในโอลิมปิกฤดูร้อน 2024

ประเทศดอมินีกา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศปานามาในโอลิมปิกฤดูร้อน 2024

ประเทศปานามา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 19 ของประเทศในโอลิมปิกฤดูร้อน นับตั้งแต่เปิดตัวครั้งแรกในโอลิมปิกฤดูร้อน 1928
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศมองโกเลียในโอลิมปิกฤดูร้อน 2024

ประเทศมองโกเลีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศมองโกเลียเปิดตัวครั้งแรกในโอลิมปิกฤดูร้อน 1964 นักกีฬาชาวมองโกเลียก็ได้ปรากฏตัวในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1984 ในลอสแอนเจลิส เนื่องจากสนับสนุนการคว่ำบาตรของสหภาพโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
ประเทศไซปรัสในโอลิมปิกฤดูร้อน 2024

ประเทศไซปรัส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 12 ติดต่อกันของประเทศในโอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
เรือใบ.
ผลการแข่งขันดังนี้
อี ฮย็อน-อู

อี ฮย็อน-อู (เกิด 23 มีนาคม ค.ศ. 1993) เป็นนักแสดงและนักร้องชาวเกาหลีใต้ เขาเริ่มต้นอาชีพเป็นนักแสดงเด็กเมื่ออายุได้ 9 ขวบ และต่อมาได้ปรากฏตัวในละครชุดทางโทรทัศน์เรื่อง "จอมใจ จอมโจร อิลจิแม" (2009) และ "ซอนต็อก มหาราชินีสามแผ่นดิน" (2552) นอกจากนี้เขายังแสดงในเรื่อง "เปิดตำราปราบเด็กแสบ" (2010) และ "To the Beautiful You" (2012) อีได้รับการยอมรับจากการรับบทสายลับเกาหลีเหนือในภาพยนตร์ปี ค.ศ. 2013 เรื่อง "แผนลับสุดยอด" รวมถึงแฮ็กเกอร์อัจฉริยะในปี ค.ศ. 2014 จากเรื่อง "ยอดทีมโจรกรรม หักเหลี่ยมปล้น" จากนั้นเขาก็รับบทนำในเรื่อง "ไฟต์สุดใจ โรงเรียนคนกล้า" (2559) และ "สะดุดรักนักแต่งเพลง" (2560)
ภเลียะฮ์ซัจโก

ภเลียะฮ์ซัจโก ("ภลฺาสาจฺเคา"; #เปลี่ยนทาง) เป็นอาหารประเภทยำชนิดหนึ่งของประเทศกัมพูชา มีลักษณะตรงกับพล่าของประเทศไทย มีวัตถุดิบหลักคือ เนื้อวัวยำเข้ากับน้ำปลา (หรือใช้ปรอฮก) น้ำมะนาว หอมแดงซอย หัวไชเท้าขูดฝอย ถั่วลิสงคั่วบดหยาบ ใบสะระแหน่ และใบโหระพา
ภเลียะฮ์ซัจโกยังคงรักษากรรมวิธีการทำพล่าอย่างไทยดั้งเดิม โดยหมักเนื้อดิบจากน้ำมะนาวเสียก่อน จากนั้นบีบคั้นน้ำที่ได้จากการหมักเนื้อนำไปตั้งไฟแล้วปรุงรสด้วยปรอฮก (หรือน้ำปลา) น้ำตาล พริกขี้หนู และน้ำมะนาว ซึ่งในไทยเรียกน้ำนี้ว่า "น้ำสะเออะ" นำมาคลุกเคล้าเข้ากับเนื้อวัวดิบและสมุนไพรสด ปัจจุบันชาวเขมรเปลี่ยนไปใช้เนื้อย่างแทนเนื้อดิบแบบดั้งเดิม
นวทุรคา

นวทุรคา  เป็นอวตารเก้าปางของพระทุรคาในศาสนาฮินดู เป็นที่นิยมบูชาเป็นพิเศษในเทศกาลนวราตรีและทุรคาบูชา โดยส่วนใหญ่นิยมถือว่านวทุรคารวมกันเป็นเทวีองค์เดียว โดยเฉพาะในคติของลัทธิศักติและลัทธิไศวะ 
ตามปรัมปราวิทยาฮินดูเชื่อว่าเก้าปางอวตารคือพระทุรคาทั้งเก้าระยะในระหว่างการรบกับเจ้าแห่งอสูร มหิษาสูร และวันที่สิบจะฉลองเป็นวันวิชัยทัศมี ("วันแห่งชัยชนะ") การเฉลิมฉลองนี้ถือเป็นเทศกาลที่สำคัญที่สุดเทศกาลหนึ่งของชาวฮินดู
ปางอวตาร.
ปางอื่น ๆ.
ในบางธรรมเนียมและบางคัมภีร์ของฮินดู อาจมีนวทุรคาในปางที่ต่างกันไป เช่นในอัคนีปุราณะ ซึ่งระบุนามไว้ดังนี้
ที่กนกทุรคามนเทียรในวิชัยวาฑะ รัฐอานธรประเทศ ยังมีการบูชาพระราชราเชศวรีเก้าปางในฐานะนวทุรคาในเทศกาลนวราตรี
หมายเหตุ.
<templatestyles src="Reflist/styles.css" />
เบบีวอกซ์

เบบีวอกซ์  เป็นวงดนตรีเกาหลีใต้ก่อตั้งเมื่อปี ค.ศ. 1997 ซึ่งมีสมาชิกตัวจริงคนสุดท้ายและเป็นที่รู้จักมากที่สุดประกอบด้วยสมาชิก คิม อี-ซี, อี ฮี-จิน, คัน มี-ย็อน, ชิม อึน-จิน, และยุน อึน-ฮเย ถือเป็นหนึ่งในเกิร์ลกรุ๊ปเกาหลีใต้รุ่นแรกที่โดดเด่นที่สุดในช่วงปลายทศวรรษ 1990 และต้นทศวรรษ 2000 ร่วมกับวงเอสอีเอสและฟิงเคิล และได้รับการยอมรับว่าเป็นหนึ่งในกลุ่มแนวหน้าของกระแสเกาหลี วงนี้ออกสตูดิโออัลบั้ม 7 อัลบั้มและยุบวงในปี ค.ศ. 2006
สโมสรฟุตบอลสุรนารี แบล็คแคท ในฤดูกาล 2566–67

การแข่งขันฟุตบอลของสโมสรฟุตบอลสุรนารี แบล็คแคท ประจำฤดูกาล 2566–67
การแข่งขัน.
ไทยลีก 3.
นัด.
      ชนะ
      เสมอ
      แพ้
ลีกคัพ.
      ชนะ
      เสมอ
      แพ้
บีจีซี เมืองไทยประกันภัย คัพ.
      ชนะ
      เสมอ
      แพ้
 "ณ วันที่ 4 พฤศจิกายน 2566"
วังยะหริ่ง

วังยะหริ่ง เป็นวังของพระยาพิพิธเสนามาตยาธิบดีศรีสงคราม (นิโวะ) เจ้าเมืองยะหริ่ง ในสมัยการปกครองแบบเจ็ดหัวเมืองประเทศราช ตั้งอยู่หมู่ที่ 1 ตำบลยามู อำเภอยะหริ่ง จังหวัดปัตตานี
ประวัติ.
วังยะหริ่งสร้างโดยพระยาพิพิธเสนามาตยาธิบดีศรีสงคราม (นิโวะ) ซึ่งเป็นเจ้าเมืองยะหริ่งคนที่7และเป็นเจ้าเมืองยะหริ่งคนสุดท้ายก่อนมีการปฏิรูปการปกครองเป็นมณฑลเทศาภิบาล ตัววังสร้างเมื่อปี พ.ศ. 2438 ในปลายรัชสมัยของรัชกาลที่ 5 ซึ่งได้สร้างเป็นที่พำนักและใช้เป็นที่ว่าราชการเมือง วังยะหริ่งหลังนี้ได้เป็นมรดกสืบทอดและเป็นที่อยู่อาศัยของทายาทจนถึงรุ่นปัจจุบัน
สถาปัตยกรรม.
วังยะหริ่งมีสถาปัตยกรรมรูปแบบผสมผสานระหว่าง มลายู จีน ชวา และยุโรป ตัววังสร้างด้วยไม้ตะเคียนทองโดยมีลักษณะครึ่งปูนครึ่งไม้ แบ่งออกเป็น 2 ชั้น ชั้นล่างเป็นปูน ชั้นบนเป็นไม้ ชั้นบนจะเป็นที่ทำการของเจ้าเมืองเช่น ตัดสินคดีความและรับแขกบ้านแขกเมือง โดยเจ้าเมืองและบุตรธิดาจะพำนักอยู่ชั้นบน ส่วนชั้นล่างจะเป็นที่พำนักของเครือญาติ และที่อยู่ของบริวาร โดยตัววังจะสร้างเป็นรูปตัวยู (U) ซึ่งมีลักษณะเด่นคือ บันไดโค้งแบบยุโรป มีช่องแสงประดับด้วยกระจกสีเขียว แดงและน้ำเงิน โดยช่องระบายอากาศ และหน้าจั่วทำด้วยไม้ ฉลุเป็นลวดลายพรรณพฤกษา ตามแบบศิลปะชวาผสมผสานศิลปะแบบตะวันตก
โกโกเซ็นไต โบเคนเจอร์ VS ซูเปอร์เซ็นไต

โกโกเซ็นไต โบเคนเจอร์ VS ซูเปอร์เซ็นไต (; โรมาจิ: "Gōgō Sentai Bōkenjā tai Sūpā Sentai") เป็นออริจินอลวิดีโอจาก ขบวนการนักผจญภัย โบเคนเจอร์ วางจำหน่ายและเผยแพร่เมื่อวันที่ 9 มีนาคม ค.ศ. 2007 ความยาว 47 นาที
ภาพรวม.
ผลงานเรื่องที่ 13 ของ ซูเปอร์เซ็นไต วีซินีม่า และเป็นหนึ่งในผลงานครบรอบผลงาน 30 เรื่องของละครโทรทัศน์ชุดซูเปอร์เซ็นไต โดยเรื่องนี้ได้นำตัวละครจากซีรีส์ซูเปอร์เซ็นไตในอดีตเช่นเเดียวกับ ขบวนการสรรพสัตว์ กาโอเรนเจอร์ VS ซูเปอร์เซ็นไต นอกจากนี้ได้มีตัวละครเฉพาะเรื่องนี้นั่นก็คือ อากะเรด
สมาชิกของขบวนการนินจาวายุ เฮอร์ริเคนเจอร์ ปัจจุบันเธอได้เป็นนักร้องที่มีชื่อเสียงโด่งดัง ทำให้เธอไม่มีเวลาทำภารกิจปกป้องโลก แต่เธอไม่เคยลืมหน้าที่ในการปกป้องโลก และยังพกเฮอร์ริเคนไจโร ตลอดเวลา
สมาชิกของขบวนการนักรบไดโนเสาร์ อาบะเรนเจอร์ ปัจจุบันอาศัยที่ไดโนเอิร์ธและยังคงใช้ชีวิตเรียบง่ายเช่นเดิม
สมาชิกของขบวนการมือปราบผู้พิทักษ์ เดกะเรนเจอร์ ปัจจุบันได้เป็นนายตำรวจประจำการสาขาโลกถาวร
สมาชิกของขบวนการเวทมนตร์ มาจิเรนเจอร์ ปัจจุบันได้เป็นนักมวยสากลตามความฝันของเขา
สมาชิกของขบวนการเวทมนตร์ มาจิเรนเจอร์ ถูกโครนอสจับตัวไปตั้งแต่แรก
ให้เสียงโดย ฟุรุยะ โทรุ (古谷徹)
จิตวิญญาณแห่งนักรบสีแดง ผู้เป็นตัวแทนจิตวิญญาณของเหล่านักรบสีแดงทั้ง 30 คน ปรากฏตัวต่อหน้าโบเคนซิลเวอร์เพื่อบอกสารถึงการมาของโครนอส และนำสมุดรายชื่อซูเปอร์เซ็นไต เพื่อตามหานักรบรุ่นพี่เพื่อมาต่อกรกับศัตรูพิเศษ
สามารถเปลี่ยนร่างเป็นนักรบสีแดง โดยการพูดว่า จุติโซล! (ソウル降臨!) ตามด้วยชื่อนักรบสีแดง และยังสามารถนำอาวุธ, ท่าไม้ตาย ของนักรบสีแดง มาใช้ได้ รวมไปถึงสามารถถ่ายโอนพลังไปให้นักรบสีแดงคนอื่น ๆ ได้
เทพปีศาจแห่งกาลเวลา มีอาวุธคือโล่รูปนาฬิกาและไม้เลื้อยจากหน้าอก และยังใช้เวทมนตร์เอ็กไซโซตี้ส์ ซึ่งดักจับเป้าหมายในอีกมิติหนึ่งด้วยใบไม้ที่ตายแล้วซึ่งเกิดจากการหมุนเข็มนาฬิกาในร่างกายในทิศทางทวนเข็มนาฬิกา เป็นผู้ที่ร่วมมือกับกาจะในการใช้กอร์ดอมเอนจินไปชุบชีวิตศัตรูของซูเปอร์เซ็นไตในอดีตประกอบไปด้วย เมมี่, ซึเอะซึเอะ และ ฟราบิโจะ
เกิดจากพลังเจตจำนงของซูเปอร์เซ็นไตทั้ง 6 ประกอบไปด้วย ความหวัง จากโบเคนซิลเวอร์, ความรัก จากมาจิไซน์, ความกล้าหาญ จากมาจิเยลโล่, คุณธรรม จากเดกะเบรก, ความชื่นชม จากอาบะเรแบล็ค และ มิตรภาพ จากเฮอร์ริเคนบลู ส่งผ่านไปยังอากะเรด และมอบพลังให้ไดวอยเจอร์ ทำให้เพิ่มชิ้นส่วนขึ้นมา สามารถทนต่อการโจมตีของโครโน รวมถึงสามรถหลบหลีกการโจมตีขั้นรุนแรงได้ นอกจากนี้ พลังในการบินเพิ่มสูงขึ้น ลบจุดอ่อนด้านการบินของไดวอยเจอร์ที่ไม่สามารถบินได้ 
ท่าไม้ตายคือ ดับเบิ้ลไฟเยอร์พันซ์ (ダブルファイヤーパンチ) และ 30th ซูเปอร์เซ็นไตโซล